Ginampanan ni Kapoor an sarong pokpok sa pelikulang drama na Chameli (2004), na nangagin mahalagang kabtang kan saiyang karera, kun sain nakakua siya nin sarong Special Performance Award sa Filmfare. Kan parehong taon, siya nagganap bilang sarong Muslim na babai na nagin apektado kan 2002 Gujarat riots sa politikal na dramang Dev ni Govind Nihalani, asin duwang taon an makalihis, siya nagganap bilang Desdemona sa pelikulang Omkara (2006), sarong adaptation kan trahedyang Othello ni William Shakespeare na pinagdirehir ni Vishal Bhardwaj. Siya nanggana nin duwang Filmfare Critics Award for Best Actress para sa mga pelikulang ini. Kan 2007, si Kapoor nagganap bilang sarong babaing Sikh sa Jab We Met, sarong komedya-dramang pelikula na nagin matriyumpo kaiba si Shahid Kapoor, kun sain siya naggana kan Filmfare Award for Best Actress.